Bacharelato Unificado Polivalente

Bacharelato Unificado Polivalente (BUP) foi a denominación oficial da educación secundaria no Estado español, regulada pola Lei Xeral de Educación de 1970. Comezou a implantarse no curso 1975-76 con 1º de BUP, e ampliouse a 3º no curso 1977-78. Comezou a extinguirse progresivamente tras a aplicación da Lei Orgánica de Ordenación Xeral do Sistema Educativo de España (LOGSE) de 1990 e desapareceu definitivamente no ano 2000.

 Estrutura curricular 
Constaba de tres cursos:

 1º de BUP, que corresponde ao actual 3º de Educación Secundaria Obrigatoria (ESO) .
 2º de BUP, que corresponde ao actual 4º da ESO.
 3º de BUP, que se corresponde co actual 1º de Bacharelato.

En 1º de BUP cursábanse as seguintes materias:Orde do 22/3/1975 que desenvolve o Plan de Estudos do Bacharelato http://www.boe.es/boe/dias/1975/04/18/pdfs/A08049-08068.pdf

 Lingua Castelá e Literatura
 Lingua Estranxeira (Inglés ou Francés)
 Lingua Galega (ou lingua vernácula en Baleares, Cataluña, Comunidade Valenciana, Navarra e País Vasco)
 Debuxo
 Música e Actividades Artístico-Culturais
 Historia (occidental)
 Ética ou Relixión (Ética despois de 1979) 
 Matemáticas
 Ciencias da Natureza
 Educación Física e Deportiva

En 2º de BUP as materias eran:

 Lingua Castelá e Literatura
 Latín
 Lingua Estranxeira (Inglés ou Francés)
 Lingua Galega (ou lingua vernácula en Baleares, Cataluña, Comunidade Valenciana, Navarra e País Vasco)
 Xeografía e Historia
 Ética/Relixión
 Matemáticas
 Física e Química
 Educación Física e Deportiva
 EATP (Ensinanzas e Actividades Técnico-Profesionais). Escollíase unha materia entre as ofertadas en cada centro, no catálogo podías atopar: Debuxo Técnico/Deseño, Electricidade, Informática, Teatro, Segunda Lingua Estranxeira, Traballos Domésticos, Fotografía, Astronomía, etc.

En 3º de BUP había materias comúns e optativas (dependendo da rama escollida).

As materias comúns para as ramas de ciencia e arte eran:

 Lingua Estranxeira (Inglés ou Francés)
 Lingua Galega (ou vernácula en Baleares, Cataluña, Comunidade Valenciana, Galicia, Navarra e País Vasco)
 Xeografía e Historia (Historia do Mundo Contemporáneo)
 Filosofía
 Ética/Relixión
 Educación Física e Deportiva
 EATP (Ensinanzas e actividades técnico-profesionais)

Ademais, os alumnos tiñan que escoller entre dúas opcións, ciencia e literatura; elixindo tres materias das catro optativas que se ofertaban en cada opción, que complementaban as materias obrigatorias, comúns para ambas ramas.

As materias optativas ofertadas en cada rama foron:

 opción A: "Letras": Literatura, Latín, Grego e Matemáticas.
 opción B: "Ciencias": Física e Química, Ciencias da Natureza, Matemáticas e Literatura.

Despois de rematar o BUP, e antes de cursar a Selectividade de acceso á Universidade, era necesario cursar o Curso de Orientación Universitaria (COU), equivalente ao actual 2º de Bacharelato. Neste curso o alumnado podía optar, a partir de 1987,Orde do 3 de setembro de 1987 http://www.boe.es/buscar/doc.php?id=BOE-A-1987-21337 entre dúas ramas de Ciencias (opción Biosanitaria e Técnica) e dúas de Literatura (Ciencias Sociais e Humanidades).

 Características 
A avaliación realizouse mediante notas textuais e tiña carácter de continua, con dúas convocatorias globais, unha en xuño e outra en setembro.

Nos centros públicos (Institutos de Secundaria) as materias eran impartidas por profesores pertencentes ao Corpo de Profesores de Bacharelato e ao Corpo de Profesores Asociados de Bacharelato que foron, co visto e prace da LOGSE, integrados forzosamente no corpo de Profesores de Educación Secundaria, xunto cos antigos profesores de Formación profesional (FP).

A súa implantación aumentou nun ano o tempo necesario para acceder á Universidade.

 Notas 

 Véxase tamén 
 Outros artigos 
 Educación
 Educación primaria
 Educación Xeral Básica
 Adestramento

Categoría:Ensino en España